Case ID: 1101327
Sentence 10: Apellyasiya Məhkəməsi iş materiallarını araşdıraraq o nəticəyə gəlmişdir ki, iddiaçıya xx.xx.2008-ci ildə yaşa görə əmək pensiyası təyin edilmiş, «Əmək pensiyaları haqqında» Azərbaycan Respublikası Qanununun 19.1.7.2-ci maddəsində yaşa görə əmək pensiyası alan İİ qrup müharibə əlillərinə və müharibə iştirakçıları sırasından olan əlillərə 77 manat məbləğində əmək pensiyasının sığorta hissəsinə əlavənin hesablanması nəzərdə tutulmuş, iddiaçının xx.xx.2008-ci il tarixdə pensiya hüququ yaranmış, cavabdeh apellyasiya şikayətində iddiaçının qulluq etdiyi orqan tərəfindən iddia etdiyi “Əmək pensiyaları haqqında” AR Qanununun 19.1.7.2-ci maddəsi ilə bağlı əlavənin “məlumat vərəqi”ndə qeyd edilmədiyini, təminat xərcliyinə daxil edilmədiyini qeyd etsə də, iddiaçıya yaşa görə pensiya xx.xx.2008-ci il tarixdə təyin edilmişdir və əlavənin təminat xərcliyinə daxil edilməsi ilə bağlı məlumat vərəqində qeyd edilməsi mümkün deyildir, belə ki, “Əmək pensiyaları haqqında” Qanunun yeni redaksiyada verilmiş 19.1.7.2-ci maddəsi xx.xx.2017ci il tarixdən qüvvəyə minmiş və iddiaçının xidmət etdiyi son vəzifəsinin təminat xərcliyi ilə bağlı məlumata əlavə oluna və göstərilə bilməz, həmçinin iddiaçıya xx.xx.2017-ci il tarixdən müddətli olaraq İİ dərəcəli əlillik verilmiş, iddiaçıya hesablanan əlavə vəzifəyə görə deyil, əlilliyə görədir, iddiaçıya təyin olunmuş pensiyanın növü yaşa görə əmək pensiyasıdır, o, İİ qrup müharibə əlilidir, belə olan halda ona münasibətdə istinad edilmiş Qanunun 19.1.7-ci maddəsinin tətbiqini zəruri edən bütün şərtlərin mövcud olması iddiaçının tələbinin təmin edilməsinin hüquqi əsaslarını təşkil etmiş, qanunvericilik əmək pensiyasının sığorta hissəsinə əlavələrin hesablanması və təyin edilməsi vəzifəsini Əmək və Əhalinin Sosial Müdafiəsi Nazirliyinin üzərinə qoymuşdur.